
Misleći da je nastupilo vrijeme sabah-namaza, nekoliko puta klanjao sam sabahski ***[namaz](https://pitajucene.com/search/Namaz/questions/ "Pretraži pitanja o namazu")*** prije nastupa zore. Jesam li obavezan naklanjati te namaze?


* 
* 
* 
* 
* 
* 
* 

 
Jesam li obavezan naklanjati namaze?

Nastupanje namaskog vremena uvjet je ispravnosti namaza, kako Vam je poznato, pa nije ispravno klanjati ***[namaz](https://pitajucene.com/search/Namaz/questions/ "Pretraži pitanja o namazu")*** prije negoli nastupi njegovo vrijeme. Allah, džellešanuhu, kaže: “…jer vjernicima je propisano da u određeno vrijeme namaz obavljaju” (En-Nisa, 103). Hanbelijski autoritet Ibn Kudama zapisao je u djelu “El-Mugni” sljedeće: “Većina islamskih učenjaka smatra da nije ispravan namaz obavljen prije nego što nastupi njegovo vrijeme, bez obzira na to učinio to čovjek greškom ili namjerno, i bez obzira klanjao prije vremena cijeli namaz ili samo jedan njegov dio.


Ovo je stav imama Ez-Zuhrija, El-Evzaija, Šafija i hanefijskih učenjaka. Zabilježeno je predanje u kojem stoji da su Ibn Omer i Ebu Musa, radijallahu anhum, ponovili sabahski namaz koji su jednom prilikom klanjali prije nastupa zore.” U djelu “El-Mevsu‘atul-fikhijja” zapisano je sljedeće: “Ako čovjek klanja namaz prije nego što nastupi njegovo vrijeme (misleći da je namasko vrijeme nastupilo pa se kasnije uspostavi da je pogriješio), ponovit će taj namaz, i to prema jednoglasnom mišljenju svih islamskih učenjaka.” A Svevišnji Allah, opet, najbolje zna. On je pokrovitelj uspjeha.


Odgovorio: *****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


Odgovor sa stranice minber.ba


